**Закон**

**за изменение и допълнение**

**на Конституцията на Република България**

Обн. ДВ, бр. 56 от 13 юли 1991 г., изм. ДВ, бр. 85 от 26 септември

2003 г., изм. ДВ, бр. 18 от 25 февруари 2005г., изм. ДВ, бр. 27 от 31

март 2006 г., изм. ДВ, бр. 78 от 26 септември 2006г., изм. ДВ, бр. 12

от 6 февруари 2007г., изм. и доп. ДВ, бр. 100 от 18 декември 2015 г.

**§.1 .** В чл. 84, т. 16 думите „Висшия съдебен съвет“ се заменят със „Съвета на съдиите и Съвета на прокурорите“.

**§.2.** В чл. 126 се правят следните изменения и допълнения :

1. Ал. 2 придобива следното съдържание :

„(2) Главният прокурор осъществява методическо~~то~~ ръководство върху дейността на всички прокурори.“

1. Създава се нова ал. 3 със следното съдържание:

„(3) Главният прокурор се подпомага от заместници при Върховната касационна прокуратура, от заместник при Върховната административна прокуратура и от заместника на главния прокурор по разследването, който е и директор на Националната следствена служба.“

**§3.** В чл.128 се правят следните изменения и допълнения:

1. Досегашният текст става ал.1 и в него думите „ системата на съдебната власт“ се заменят със „структурата на прокуратурата“.
2. Създава се нова ал.2:

„ (2) Следствени органи са Националната следствена служба и окръжните следствени отдели в окръжните прокуратури.“

**§4.** В чл. 129 се правят следните изменения :

1. Ал. 1 придобива следното съдържание :

„(1) Съдиите, прокурорите и следователите са магистрати. Те се назначават, повишават, понижават, преместват и освобождават от длъжност от Съвета на съдиите и Съвета на прокурорите.“

1. В ал. 2 думите „пленума на Висшия съдебен съвет“ се заменят със „Съвета на съдиите и съответно от Съвета на прокурорите“.
2. В ал.3 думите „съдийската, съответно прокурорската колегия на Висшия съдебен съвет“ се заменят със „Съвета на съдиите, съответно Съвета на прокурорите“.

**§5.** Чл. 130 придобива следното съдържание :

„(1) Съветът на съдиите се състои от 13 членове, седем от които се избират пряко от съдиите въз основа на териториално представителство, и шестима членове, избрани от Народното събрание.

(2) Съветът на прокурорите се състои от 13 членове, шест от които се избират пряко от прокурорите въз основа на териториално представителство, един член, избран пряко от следователите, и шест членове, избрани от Народното събрание.

(3) За членове на Съвета на съдиите и Съвета на прокурорите се избират юристи с високи професионални и нравствени качества, които имат най-малко петнадесет годишен юридически стаж. Председателите на Върховния касационен съд и Върховния административен съд, както и главният прокурор, не могат да бъдат избирани в съставите на двата съвета.

(4) Членовете на Съвета на съдиите и Съвета на прокурорите от съответните парламентарни квоти се избират от Народното събрание с мнозинство две трети от народните представители.

(5) Мандатът на членовете на двата съвета е пет години. Те не могат да бъдат преизбирани веднага след изтичане на този срок.

(6) Мандатът по предходната алинея се прекратява предсрочно при :

1. Подаване на оставка;
2. Влязъл в сила съдебен акт за извършено престъпление;
3. Трайна фактическа невъзможност да се изпълняват задълженията за повече от една година;
4. Дисциплинарно освобождаване от длъжност или лишаване от право да се упражнява юридическа професия или дейност.

(7) При предсрочно прекратяване на мандата на член, на негово място се избира друг от съответната квота, който довършва мандата.

(8) Съветът на съдиите и Съветът на прокурорите избират от своя състав председатели с мнозинство повече от половината от членовете.“

**§ 6.** Чл. 130а придобива следното съдържание :

„(1) Съветът на съдиите и Съветът на прокурорите в съответствие с тяхната специализация :

1. Назначават, повишават, понижават, преместват и освобождават от длъжност магистратите;
2. Правят предложения до президента на републиката за назначаване и освобождаване на председателя на Върховния касационен съд, председателя на Върховния административен съд и главния прокурор;
3. Приемат решения за прекратяване на мандатите на членовете си при условията на чл. 130, ал. 6;
4. Изслушват и приемат годишните доклади по чл. 84, т. 16;
5. Извършват периодични атестации на магистратите и административните ръководители в органите на съдебната власт и решават въпроси за придобиване и възстановяване на несменяемост;
6. Налагат дисциплинарните наказания понижаване и освобождаване от длъжност на магистратите и административните ръководители в органите на съдебната власт;
7. Назначават и освобождават административните ръководители в органите на съдебната власт;
8. Решават въпроси за организацията на дейността на съответната система от органи на съдебната власт;
9. Осъществяват и други правомощия, определени със закон.

(2) Съветът на прокурорите избира заместник главни прокурори по предложение на Главния прокурор, а Съветът на съдиите избира заместници на председателите на върховните съдилища по предложение на председателите им.

(3) Съветът на съдиите и Съветът на прокурорите приемат своите решения с мнозинство, не по – малко от девет гласа.

Актовете на съветите се обжалват пред Върховния административен съд.

(4) Министърът на правосъдието и главния инспектор могат да присъстват на заседания на Съвета на съдиите и Съвета на прокурорите, като не участват в гласуването.“

**§7.** Чл. 130б придобива следното съдържание :

„(1) Членовете на Съвета на съдиите и Съвета на прокурорите формират Висш съвет на магистратурата, заседанията на който се ръководят последователно от председателите на двата съвета.

(2) Висшият съвет на магистратурата :

1. Приема проекта на бюджета на съдебната власт въз основа на предложение от министъра на правосъдието;
2. Организира квалификацията на магистратите;
3. Решава общи за съдебната власт организационни въпроси;
4. Управлява недвижимите имоти на съдебната власт.

(3) Решенията на Висшия съвет на магистратурата се приемат с мнозинство повече от половината от членовете на съвета.

(4) Министърът на правосъдието може да отправя предложения до Висшия съвет на магистратурата, свързани с правомощията по ал.2.“

**§8.** Член 130в се отменя.

**§9.** Член 132 става чл. 131, а чл. 132а става чл. 132.

**§10.** В чл. 132, ал.1 думите „към Висшия съдебен съвет се създава Инспекторат“ се заменят с „създава се Инспекторат на съдебната власт“ и в ал. 8 думите „Висш съдебен съвет“ се заменят с „Съвета на съдиите и Съвета на прокурорите“.

**§11.** Създава се нов чл. 132а :

„(1) При наличие на данни за извършено престъпление от общ характер от председателя на Върховния касационен съд, председателя на Върховния административен съд и главния прокурор, Съветът на прокуратурата определя на основата на случаен подбор независим прокурор с не по-малко от 25 години стаж като магистрат измежду прокурорите от Върховна касационна прокуратура ~~,~~

За независим прокурор може да бъде определен прокурор с най-високата комплексна оценка от последното атестиране, който през предходните пет години не е бил наказван за извършено дисциплинарно нарушение.

(2) Независимият прокурор осъществява разследването и участва в съдебното производство, в случаите на повдигнато обвинение.

(3) За времето, през което осъществява своите функции, независимият прокурор не подлежи на атестиране. По отношение на него не могат да бъдат образувани дисциплинарни производства, както и да се извършват проверки за почтеност и конфликт на интереси, включително такива за установяване на нарушаване на независимостта на магистратите и обстоятелства по чл.129, ал.3, т.5.

(4) В случай на постъпило искане до Съвета на съдиите в 14-дневен срок след приключване на наказателното производство независимият прокурор се назначава за съдия във Върховния касационен съд или Върховния административен съд.“

**§.12.** В чл. 133 след думите „Висшия съдебен съвет“, се заменят с „Съвета на съдиите и Съвета на прокурорите“ и се поставя запетая.

**§.13.** В чл.150 се създават нови ал.5 и ал.6:

„(5) Гражданите могат да отправят искане до Конституционния съд за установяване на противоконституционност на закон, нарушаващ техните основни права и свободи чрез Върховния касационен съд и Върховния административен съд, когато другите съдебни органи при разглеждане на правните спорове откажат да приложат пряко конституционните норми, или когато въпреки направено искане от заинтересованите лица не повдигнат пред върховните съдилища въпроса за противоконституцонността на приложимия закон. Върховният касационен съд и Върховният административен съд не могат да отклонят направеното искане за сезиране на Конституционния съд.

(6) Правото на гражданите да отправят конституционни жалби по предходната алинея се осъществява по ред, определен със закон.“

**Преходна разпоредба**

**§.14.** Избраните членове на съдийската и на прокурорската колегии на Висшия съдебен съвет към датата на влиза